מה קרה בהר סיני? הגישה המקסימליסטית והגישה המינימליסטית

בפרק הקודם ראינו שביקורת המקרא המודרנית קוראת תיגר על הרעיון שהתנ"ך קדוש. קריאת תיגר זו היא בעיקרה ספרותית, פילולוגית והיסטורית באופייה, וחוקרי תנ"ך, תיאולוגים והיסטוריונים של דת דנו בה רבות. אבל עלינו לדון בהטלת ספק אחרת, אפילו חשובה יותר, במעמדו של המקרא. בגלל פסוקים או קטעי פרקים תנ"כיים שלא ניתן ליישבם עם אל שהוא חנון או צודק, ובטח לא עם אל שהוא גם חנון וגם צודק, יש קוראי תנ"ך בימינו המכירים במקורות האנושיים של התנ"ך. התנ"ך נראה אנושי מדי, לא רק משום שאין הבחנה ברורה אם נוח העביר לתיבה שני פריטים או שבעה פריטים מכל בהמה טהורה. אלא יותר מכך, משום שמתואר בתנ"ך אל המוחה מעל פני האדמה את התמימים ביחד עם האשמים - אם לא בסיפור על נוח והתיבה (שבו מסופר לנו שכל בני האדם מלבד נוח היו אשמים), אז בוודאי שבסיפור יציאת מצרים שבו אלוהים טובח בבכורי המצרים שלא היה להם חלק במדיניות העבדות של פרעה. מטריד אף יותר הציווי התנ"כי על בני אדם, ולו רק במקרים בודדים, לנהוג כאלוהים ללא כל גילויי צדק וחמלה: כל העמלקים, כולל ילדיהם, נידונים לטבח (דברים כ"ה, י"ז-י"ט); גורלם של כל הכנענים שלא באו בקהל בני ישראל הוא לשואה או לגירוש (ראו, לדוגמה, בפרקים ז' וכ' בספר דברים).[[1]](#footnote-1)

ישנה חשיבות מועטה בלבד לכך שהפרשנות הרבנית לאורך הדורות פסקה כי החוקים הנוגעים לכנענים תקפים אך ורק לזמנו של יהושע ולאחריו הם בטלים. על כן אין לאף אדם החי בעידן שלאחר הנהגת יהושע הזכות, ובוודאי לא החובה, לקיים חוקים אלה. (לפי הפסיקה הרבנית העם המכונה "כנעני" אינו קיים עוד מאז ימיו של סנחריב מלך אשור, ומכאן שכל החוקים הנוגעים לכנענים בטלים; S N L 28 28 What Happened at Sinai? ראו, לדוגמה, משנה, מסכת ידיים ד', ד'; תוספתא, מסכת קידושין ה', ו'; תלמוד בבלי, מסכת ברכות כ"ח, ע"א; תלמוד בבלי, מסכת יומא נ"ד, ע"א; משנה תורה לרמב"ם, הלכות מלכים ומלחמות, פרק ה', הלכה ד'.)[[2]](#footnote-2)

1. ניסוחיי אלה מבוססים על סיכום של עמיתי, גארי אנדרסון, את גישתי. [↑](#footnote-ref-1)
2. התרגום לאנגלית של ספרו של השל "תורה מן השמיים", להלן תמ"ש, כולל הערות מועילות מאוד. את הכותרת העברית לספרו של השל ניתן להבין כביטוי המגדיר את הנושא הנדון בספר כמחקר תיאורי: "תורה מן השמיים באספקלריה של הדורות", או שלא כפשוטו "רעיון ההתגלות כפי שהוא מובן במסורת היהודית". אך את שם הספר ניתן לפרש גם כטענה תיאולוגית מגבה: "התגלות מתרחשת בעיני הדורות", זאת אומרת, "אנו מקבלים את התורה באמצעות המסורת עצמה". אין ספק כי השל מתכוון לשני הפירושים. [↑](#footnote-ref-2)